CELEX: 62009TN0373
Language: da
Date: 2009-09-25 00:00:00
Title: Sag T-373/09: Sag anlagt den 25. september 2009 — El Corte Inglés mod KHIM — Pucci International (Emidio Tucci)

21.11.2009   
            
            
               DA
            
            
               Den Europæiske Unions Tidende
            
            
               C 282/56
            
         Sag anlagt den 25. september 2009 — El Corte Inglés mod KHIM — Pucci International (Emidio Tucci)
   (Sag T-373/09)
   2009/C 282/105
   Stævningen er affattet på: spansk
   
      Parter
   
   
      Sagsøger: El Corte Inglés, SA (Madrid, Spanien) (ved abogado J. Rivas Zurdo)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Emilio Pucci International BV (Amsterdam, Nederlandene)
   
      Sagsøgerens påstande
   
   
               —
            
            
               Afgørelse truffet den 18. juni 2009 af Andet Appelkammer ved Kontoret for Harmonisering i det Indre Marked (Varemærker og Design) (forenede sager R 770/2008-2 og 826/2008-2) annulleres i det omfang, afgørelsen ved delvist at give medhold i de af sagsøgeren og indsigeren indgivne klager afslår registrering af EF-varemærkeansøgning nr. 3 679 591 for klasse 3, 18, 24, 25 og for »materiale til rengøringsformål; ståluld« i klasse 21.
            
         
               —
            
            
               Det ansøgte EF-varemærke »EMIDIO TUCCI« (nr. 3 679 591) fremmes i fuldt omfang til registrering.
            
         
               —
            
            
               Sagsøgte og i givet fald den anden part i sagen for appelkammeret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: El Corte Inglés, SA.
   
      Det omhandlede EF-varemærke: Figurmærket »EMIDIO TUCCI« (ansøgning nr. 3 679 594) med håndskrevne bogstaver for varer og tjenesteydelser i klasse 1-45.
   
      Indehaver af det i indsigelsessagen påberåbte varemærke eller tegn: EMILIO PUCCI INTERNATIONAL B.V.
   
      Det i indsigelsessagen påberåbte varemærke eller tegn: EF-figurmærket »EMILIO PUCCI« nr. 203 570 (klasse 18 og 24), de italienske ordmærker nr. 769 250 (klasse 3, 14, 18, 21, 24, 25 og 33) og nr. 274 991 (klasse 9, 12, 18, 20, 26, 27 og 34) og det italienske figurmærke nr. 275 894 (klasse 14, 18, 24 og 25).
   
      Indsigelsesafdelingens afgørelse: Delvist medhold i indsigelsen.
   
      Appelkammerets afgørelse: Delvist medhold i de af sagsøgeren og indsigeren indgivne klager.
   
      Søgsmålsgrunde: Urigtig fortolkning af artikel 8, stk. 1, litra b), og artikel 8, stk. 5, i forordning (EF) nr. 207/2009.